
Előterjesztés a Zalakaros Város Önkormányzata Képviselőtestülete 2024. február 22-én tartandó ülésére

Tárgya: Zalakaros, Jegenye sor 7/B. szám alatti önkormányzati ingatlan értékesítésre kijelőlése
Az előterjesztést készítette: Bognár Ottó Péter településüzemeltetési, hatósági és közbiztonsági referens
Tisztelt Képviselőtestület!

Megkeresés érkezett az Önkormányzat tulajdonában lévő, Zalakaros, Jegenye sor 7/B. szám alatti 1372/16 hrsz-ú belterületi ingatlan (építési telek) megvásárlásával kapcsolatban.
Zalakaros Város Önkormányzata Képviselőtestületének Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendelete alapján az ingatlanok, valamint az 1.000.000, - Ft feletti ingó egyéb vagyontárgyakról minden esetben a Képviselőtestület jogosult dönteni. Az ingatlanokat a Képviselőtestület jelöli ki eladásra, hasznosításra a hasznosítás módjának és pályáztatás induló árának megállapításával.

A vagyonhasznosítás módjai /ingatlan, vagyoni értékű jog eladás, bérbeadás, kezelés, használat esetén/ során a 18. §. kivételével pályázat, nyilvános árverés, nyilvános árverést követő egyedi ajánlat alapján dönt a Képviselőtestület.

Az egyedi ajánlat csak akkor fogadható el elsődlegesen, ha a költségvetésben és módosításaiban előre értékesítésre kijelölt az ingatlan, a vagyoni értékű jog bérbeadása, kezelése, használata.

A pályázati eljárás főszabályként nyilvános, zártkörű pályázatot a Képviselőtestület jogosult elrendelni.
A pályáztatás kiinduló árának, melynél alacsonyabb összegű ajánlat nem fogadható el nettó 32.578.000,- Ft, azaz nettó harminckettőmillió-ötszázhetvennyolcezer forint összeget javaslok.
Javaslom a Tisztelt Képviselőtestületnek, hogy a Zalakaros, Jegenye sor 7/B. szám alatti 1372/16 hrsz-ú 2463 m2 nagyságú, kivett beépítetlen terület megnevezésű ingatlant jelölje ki értékesítésre, és a mellékelt pályázati felhívást tegye közzé.

Határozati javaslat:

A Képviselőtestület
1. A Zalakaros, Jegenye sor 7/B. szám alatti 1372/16 hrsz-ú 2463 m2 nagyságú, kivett beépítetlen terület megnevezésű ingatlant kijelöli értékesítésre.
2. A pályáztatás induló árát nettó 32.578.000 Ft + 27 % ÁFA, mindösszesen bruttó 41.374.060 Ft összegben állapítja meg.

3. Felhatalmazza a polgármestert, hogy az ezzel kapcsolatos pályázati kiírást tegye közzé.
4. Felkéri a polgármestert, hogy a beérkezett ajánlatokat terjessze a Képviselőtestület elé.
Határidő: (3. pont) 2024. február 23.
Felelős: Novák Ferenc polgármester 

Zalakaros 2024. február 6.
                                                   


Novák Ferenc







              

polgármester 
 
